ยาคุม 21 เม็ด ถ้ากินหลังจาก มีประจำเดือนเกิน 1สัปดาห์ แต่กินมาแล้ว 14 วัน ยังสามารถป้องกันการตั้งครรได้ไหม
สวัสดีค่ะ หากได้เริ่มทานยาคุมกำเนิดภายใน 1-5 วัน นับจากวันแรกที่มีประจำเดือนมา ยาคุมกำเนิดก็จะออกฤทธิ์ในการป้องกันการตั้งครรภ์ได้ทันที แต่หากไม่ได้เริ่มทานยาคุมกำเนิดภายใน 1-5 วัน นับจากวันแรกที่มีประจำเดือนมา ยาคุมจะยังไม่สามารถออกฤทธิ์ในการป้องกันการตั้งครรภ์ได้ทันที ต้องทานต่อเนื่องไปอย่างน้อย 7 วันก่อน ดังนั้น หากทานไป 14 วันแล้ว ยาคุมก็จะออกฤทธิ์ในการป้องกันการตั้งครรภ์ได้แล้วค่ะ สามารถที่จะมีเพศสัมพันธ์ได้ โดยยาจะช่วยป้องกันการตั้งครรภ์ได้มากกว่า 99% ค่ะ